قال رشيد فارس، الكاتب الإقليمي لفيدرالية تابعة للحزب الاشتراكي العمالي الاسباني بإقليم كاطالونيا ل”كود” ان على كاتب الدولة كاتب الدولة الإسباني للحقوق الاجتماعية، ناتشو الڤاريث ان “يقدم استقالتو” من حكومة الاشتراكي بيدرو شانشيز. هاد المطالبة جات بعد استقبال هاد الوزير اللي هو اليد اليمني لزعيم بوديموس، الجمعة اللي فاتت بالصحراوية سويلمة بيروك على أساس انها كيف كتب فتويت “وزيرة للشؤون الاجتماعي سويلمة بيروك” وأكد الاشتراكي فتصريحو ل”كود” ان “حزب بوديموس” خالق مشكل كبير لحكومة الاشتراكيين” لانو “مازال كيعتاقد انو فالمعارضة” وانو “ما تحملش مسؤوليتو بمهنية” ووصف فارس فتصريحو ل”كود” هاد التصرف ب”الفادح” خاصة أنو هاد لوزير نشر تدوينة فصفحتو وأعاد الاشتراكي فتصريحو ل”كود” مطالبتو باستقالة هاد المسؤول “ككاتب إقليمي فيدراليا كنطالب هاد الوزير يقدم اعتذارو اولا ولا ما دارهاش يقدم استقالتو” وأكد المسؤول ل”كود” ان السياسة الخارجية الدولة الإسبانية ماشي للمزايدة و”ماشي حزبية بل مسالة خاصة تهم الملك ورئيس الحكومة”. واعتبر ان ما قامت به وزيرة الخارجية البارح مزيان لانها تداركت الموقف وأكد فارس ل”كود” ان اختيار هاد الوزير الوقت والاصطياد فالماء العكر غادي يكونو عندو عواقب على علاقة البلدين وأكد ل”كود” انه سيخبر الاشتراكيين فموقفه هاد الداعي لاستقالة وزير بوديموس فاجتماع حزبي الخميس المقبل 
الاشتراكي الاسباني رشيد فارس ل”كود”: أطالب باستقالة الوزير الفاريث واستقالو لمسؤولة البوليساريو تصرف صبياني وبوديموس مازال كيسحاب ليه راسو فالمعارضة